इस टीम द्वारा करीब सवा घंटा उक्त कार्यालय के रिकाॅर्ड खंगाले गए। जिस दौरान इस टीम ने कई दस्तावेज रेशम सिंह को दिखाकर हस्ताक्षर पहचानने के लिए कहा गया। लेकिन, हर बार रेशम सिंह का एक ही जवाब था कि हस्ताक्षर उसके नहीं हैं। इस टीम द्वारा कई रिकाॅर्ड कब्जे में लिए गए। वहीं, कुछ रिकाॅर्ड इस टीम द्वारा बीडीपीओ खरड़ राणा प्रताप सिंह से मांगे गए गए हैं, जो रिकाॅर्ड शनिवार तक विजिलेंस को सौंपने के आदेश दिए गए हैं। विजिलैंस सूत्रों के अनुसार गिरफ्तारी के बाद उक्त आरोपी ने कई हैरानीजनक खुलासे किए हैं। आरोपी ने प्राथमिक पूछताछ में बताया कि स्टेश्नरी की खरीदारी संबंधी सारी कार्रवाई उस समय के बीडीपीओ द्वारा की जाती थी, उसे तो उसका हिस्सा पहुंच जाता था। उसे नहीं मालूम कि बीडीपीओ दस्तावेज कैसे और किसकी मिलीभगत से बनाता था।